open-index/open-wikipedia-markdown huggingface dataset:
Zvidzāni

**Zvidzāni** (arī **Zvidzēni**) ir skrajciems Krustpils pagasta dienvidos, abpus Rīgas-Daugavpils autoceļam pirms Jēkabpils pilsētas robežas, no Rīgas—Krustpils dzelzceļa līdz Daugavas krastam.

Ciema teritorijā, Daugavas krastā atrodas, Vecais Ķaupis — viduslaiku kapsēta, bet mazliet tālāk — brīvdabas sarīkojumu vieta, kur 1950. gadā notikuši Krustpils rajona dziesmusvētki.

## Ciema rašanās
Zvidzāni bija sen apdzīvoti, par ko liecina Kārļa Ābelīša atrastais akmens cirvis, ko viņš dāvāja Pieminekļu valdei. Pirmo reizi Zvidzāni kā sādža Zvidzani rakstos minēta 1885. gadā.  Pēc tautas skaitīšanas datiem 1897. gadā Zvidzānu sādžā dzīvojuši 6 māju saimnieki, no kuriem bagātākajam, koku pludinātājam Niklāsam Zemītim piederējušas piecas mājas. Vienā dzīvojis pats ar sievu, citās dzīvojuši rentnieki saimnieki, kuru amati bija dzirnavnieks, galdniekmeistars, plostnieks un zvejnieks. Citos īpašumos dzīvoja lielākoties plostnieki. Zvidzānu sādžas teritorijā atradās arī baroniem Korfiem piederošais Zvidzānu krogs, kurā saimniekoja Andrejs Rozenbergs ar ģimeni.

1906. gadā Zvidzānu sādžas zemes platība bijusi 114 desetīnas ar sešām sētām, kurās dzīvojuši 53 iedzīvotāji. 1935. gadā dzīvojuši 9 vecsaimnieki ar savām saimēm un divas sētas. 1943. gadā Zvidzānos bijušas 11 sētas ar 58 cilvēkiem. Padomju varas gados daudzās mājās dzīvoja īrnieki, kas strādāja netālu esošajā Krustpils cukurfabrikā, pastā un uz dzelzceļa. Zvidzānu ciems lēnam ir paplašinājies, par ko liecina sētu skaits — 1906. gadā 6, 1943. gadā 11, bet 2008. gadā 27.

2009. gadā Zvidzānos dzīvojuši 70 iedzīvotāji un ir šādas mājas: Ābelītes, Apsītes, Aronijas, Birztalas, Daugavmalas, Kalnozoli, Kalnupes, Kalnzari, Kamenes, Laipas, Lejas Zvidzāni, Liepas, Māliņi, Ormaņi, Pakalni, Pakalniņi, Papardes, Rožkalni, Rugāji, Stradiņi, Straumēni, Ūdri, Vizbulītes, Zālīši, Zvejnieki, Zvidzāni 3 un Zvirgzdi.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Atis Auzāns

**Atis Auzāns** (dzimis  Līvānos) ir latviešu dziedātājs, producents.

Izglītību ieguvis Līvānu 1. vidusskolā un Daugavpils Pedagoģiskajā institūtā. Darbojies dažādās mūzikas grupās, tai skaitā "Dunduri" un "Baltie lāči". Strādājis Daugavpils televīzijā par diktoru un skaņu režisoru, kā arī dažādās mācību iestādēs par mūzikas skolotāju. Ir viens no skaņu ierakstu studiju "Skaņuraksti" un "SIA Sound Systems" īpašniekiem. Daugavpils oranžā kora sastāvā (bija kora vadītājs) 2008. gadā piedalījās TV3 šovā "Koru kari" un guva uzvaru, vēlāk arī tika izdots albums *[[Atis Auzāns un Daugavpils Oranžais koris]]*. 2012. gadā kopā ar brāli Jāni Auzānu vadījis LNT šovu "Dziedošās ģimenes". Viņa sakomponētā dziesma *You Are a Star* iekļuva "Eirodziesmā 2012" un finālā ierindojās 10. vietā.

## Atsauces
Elksne

**Elksne** (vīriešu dzimtē Elksnis) ir latviešu cilmes uzvārds, kas cēlies no apvidvārda „elksnis” ar nozīmi 'alksnis'.. Cilvēki ar šo uzvārdu:
* Ārija Elksne (1928—1984) — latviešu dzejniece;
* Vineta Elksne (1984) — latviešu dziedātāja.

## Skatīt arī
*Alksne

## Atsauces
Kārklupīte (Daugavas pieteka)

**Kārklupīte**, saukta arī par **Zeļķu grāvi**, ir upe Latvijā, Daugavas labā krasta pieteka. 

Kārklupīte sākas, satekot divām ūdenstecēm Zeļķu līdzenumā Daugavpils—Rīgas šosejas labajā pusē pie Spunģēniem. Upi šķērso Daugavpils—Rīgas šoseja un tad tā tek līdzās Krustpils—Jelgavas dzelzceļam līdz Daugavai, kur ietek pirms Jelgavas—Krustpils dzelzceļa tilta pār Daugavu. Tā ir 10 km gara, citos avotos tās garums tiek uzrādīts kā 4 km. Sākotnēji, pirms dzelzceļa uzbēruma izbūves Kārklupīte bijusi Lukstupes augštece, aptuveni 2 km garš posms. Pārējo posmu Kārklupītes veido mākslīgi izrakts grāvis, to starpā arī novadgrāvis — 2,5 km posms no Velvītes līdz Daugavai, pa kuru Lukstupes augšteces ūdeņi tika novadīti uz Daugavu. Par to, ka sākotnēji upe bijusi dabiska ūdenstece, liecina arī 1897. gada tautas skaitīšanas materiāli, kuros upe tiek saukta kā "руч. Карклея". 

## Atsauces
Naujene (stacija)

**Naujene** ir stacija  dzelzceļa līnijā Daugavpils—Indra. Tā atrodas Augšdaugavas novada Naujenes pagasta Dunskos netālu no Naujenes. Ir saglabājusies sākotnējā stacijas ēka no sarkaniem ķieģeļiem (vienīgā oriģinālā stacijas ēka līnijā). Pasažieru vilcieni stacijā nepietur, tajā notiek tikai kravas vilcienu izmaiņa. Stacijā biļešu kase ir slēgta.

## Vēsture
Stacija atklāta 1866. gadā, reizē ar Daugavpils—Vitebskas līnijas uzbūvēšanu. Sākumā saukta par Jozefovas staciju (pēc tuvumā esošā ciema), 1920. gadā — par Jezupovu; tagadējais nosaukums kopš 1925. gada. Dažos padomju laika vilcienu sarakstos dēvēta par Naujieni. Agrāk pastāvējusi savienojošā līnija no Naujenes uz Zaļumu staciju. 

## Attēlu galerija

Attēls:Naujenes stacija 06.jpg| Naujenes stacijas ēkas fasāde
Attēls:Naujenes stacija 05.jpg| Aka pie Naujenes stacijas
Attēls:Naujenes stacija 16.jpg| Kravas vilciens pienāk Naujenes stacijā
Attēls:Naujenes stacija 18.jpg| Pusvagoni Naujenes stacijā
Attēls:Naujenes stacija 15.jpg| Naujenes stacijas ēka
Attēls:Naujenes stacija 23.jpg| Daugavpils virziena sliežu izvērsums (skats Indras virzienā)
Attēls:Naujenes stacija 13.jpg| Naujenes stacijas ēka
Attēls:Naujenes stacija 12.jpg| Naujenes stacijas perons (skats Indras virzienā)
Attēls:Naujenes stacija 09.jpg| Stacijas sliežu ceļi (skats Daugavpils virzienā)


## Ārējās saites
* Naujenes stacijas fotogrāfijas 
* Naujenes stacija 1927. gadā
* 

## Atsauces
Laionels Ričijs

**Laionels Brokmens Ričijs** (; dzimis ) ir amerikāņu dziedātājs, dziesmu autors, mūziķis, ierakstu producents un aktieris. Ieguvis Zelta globusa balvu un Amerikas Kinoakadēmijas balvu par labāko dziesmu filmai *White Nights* (1985) (dziesma *Say You, Say Me*).

1968. gadā sāka karjeru kā grupas *[[Commodores]]* dalībnieks, savukārt 1982. gadā debitējis kā solomākslinieks ar debijas albumu *[[Lionel Richie (albums)|Lionel Richie]]*. Kopumā solo karjeras laikā izdevis desmit studijas albumus, no kuriem lielākos panākumus guva otrais albums *[[Can't Slow Down]]*.

## Diskogrāfija
;Studijas albumi
**[[Lionel Richie (albums)|Lionel Richie]]* (1982)
**[[Can't Slow Down]]* (1983)
**[[Dancing on the Ceiling]]* (1986)
**[[Louder Than Words]]* (1996)
**[[Time (albums)|Time]]* (1998)
**[[Renaissance]]* (2000)
**[[Just for You]]* (2004)
**[[Coming Home]]* (2006)
**[[Just Go]]* (2009)
**[[Tuskegee]]* (2012)

## Ārējās saites
*
Salupe

**Salupe**, arī **Salupīte** vai vietējā izrunā **Salups** ir upe Latvijā, Lukstupes labā krasta pieteka. 

Salupe atrodas Krustpils pagasta teritorijā, tā sākas Skudraines tuvumā starp Jelgavas—Krustpils un Krustpils—Rīgas dzelzceļu līnijām. Tek gar Draudavām, Dūķerniekiem, Kaktusalu, Ganukrogu. Pie Salupes viensētas upi šķērso Rīgas—Daugavpils šoseja un Salupe ietek Lukstupē. Upes kopējais garums ir 5,45 km.

## Atsauces
Deivids Koperfīlds

**Deivids Koperfīlds** (; dzimis **Deivids Sets Kotkins** (*David Seth Kotkin*) ) ir amerikāņu iluzionists.

Pazīstams ar stāstīšanas un ilūzijas kombināciju savās uzstāšanās reizēs. Finanšu žurnāls *[[Forbes]]* viņu ir nosaucis par visu laiku komerciāli veiksmīgāko burvju mākslinieku. Koperfīlds ir pārdevis vairāk nekā 40 miljonus biļešu, viņa ieņēmumi ir pārsnieguši 3 miljardus ASV dolāru, kas ir vairāk nekā jebkuram citam izklaides industrijas pārstāvim. Pašlaik viņš gadā sniedz vairāk nekā 500 šovus. Koperfīlda karjera ir ilgusi vairāk nekā trīs dekādes, viņš ir uzstādījis vairāk nekā 11 Ginesa pasaules rekordus, ieguvis zvaigzni Holivudas slavas alejā.

## Atsauces

## Ārējās saites

*
Krustpils rajons

**Krustpils rajons** bija administratīvā iedalījuma vienība LPSR sastāvā no 1950. līdz 1962. gadam. Tas atradās Latgalē Daugavas labajā pusē un robežojās ar Pļaviņu, Madonas, Preiļu un Līvānu un Jēkabpils rajoniem.

## Izveide
1949. gada 31. decembra administratīvi teritoriālās reformas rezultātā **[[Jēkabpils apriņķis]]** tika sadalīts Jaunjelgavas, Jēkabpils, Aknīstes, Neretas, Pļaviņu un Krustpils rajonos. No 1952. gada 7. aprīļa līdz 1953. gada 21. aprīlim Krustpils rajons ietilpa Daugavpils apgabalā.

## Likvidācija
1962. gada 17. aprīlī ar Latvijas PSR Augstākās padomes Prezidija dekrētu Nr.17 "Par Latvijas PSR Jēkabpils un Krustpils rajonu apvienošanu" Krustpils rajons tika likvidēts. Apvienotais rajons tika nosaukts par Jēkabpils rajonu, jo 1960. gadu sākumā valstī valdīja antireliģiska kampaņa, kas nepieļāva, ka jaunizveidotā rajona nosaukumā būtu vārds *Krustpils*, kas saistīts ar reliģiju un baznīcu.

Krustpils rajons kā administratīvi teritoriālā iedalījuma vienība pastāvēja vairāk ka 12 gadus. Krustpils pilsēta bija rajona administratīvais, saimnieciskais un kultūras centrs. Krustpils rajonam bija savs laikraksts "Dzirkstele".

## Atsauces
Draudavas (nozīmju atdalīšana)

**Draudavas** var būt:
* Draudavas - skrajciems Krustpils pagasta Jēkabpils novadā
* Draudavas - mazciems Aiviekstes pagasta Aizkraukles novadā
Kaķīši (nozīmju atdalīšana)

**Kaķīši** var būt:
* Kaķīši — mazciems Krustpils pagasta Jēkabpils novadā;
* Kaķīši — mazciems Veclaicenes pagasta Alūksnes novadā;
* Kaķīši — skrajciems Sventes pagasta Augšdaugavas novadā;
* Kaķīši — Baldones pilsētas daļa.
* Kaķīši — Siguldas pilsētas daļa.

## Skatīt arī
* Kaķi
Kaķīši (Krustpils pagasts)

**Kaķīši** ir mazciems Krustpils pagasta vidusdaļā, Babraunīcas kreisajā krastā, ceļa Spuņģēni—Vilkukrogs abās pusēs.

Ciema teritorijā atrodas privātmājas. Vienā no tām — Barkānos jeb bijušajās Strožu mājās dzīvojis Rihards Pārups (Strožs), kurš 1946. gadā bija izveidojis nacionālo partizānu grupu. Mūsdienās Kaķīšu mājās nedzīvo vietējie iedzīvotāji, bet ienācēji. Ciemam līdzās atrodas Kaķīšu mežs, kura vidusdaļā izvietojies Kaķīšu purvs. Purvs atrodas aptuveni 1 km attālumā uz dienvidrietumiem no Kaķīšiem. Netālu no Kaķīšu ciema, Spuņģēnu—Vilkukroga ceļa labajā pusē uzstādīts piemineklis 1941. gada 1. augustā Kaķīšu purvā nošauto ebreju piemiņai.

## Ciema rašanās
Kaķīšu nosaukums pirmo reizi parādās 1824. gada Krustpils luterāņu baznīcas dokumentā, kas liecina, ka tā paša gada 29. jūnijā zemnieks Jānis no Kaķīšiem piedalījies Krustpils pils barona Korfa dēla kristībās. Pēc tautas skaitīšanas datiem 1897. gadā Kaķīšu sādžā dzīvojuši 10 māju saimnieki. 1906. gadā sādžai "Какишъ" zemes platība bijusi 93 desetīnas ar septiņām sētām, kurās dzīvojuši 50 iedzīvotāji. 1935. gadā Kaķīšos bijuši 11 saimnieki, bet  1943. gadā — 10. 1984. gadā sādžā bijušas 15 saimniecības un 28 iedzīvotāji.

2009. gadā Kaķīšos dzīvojuši 20 iedzīvotāji un ir šādas mājas: Burkāni, Dzeguzītes, Kaķīši 2, Kaķīši 4, Kaķīši, Ķieģeļkalni, Piekalnes un Kaķīši, kas nav iekļauti ciema Adrešu reģistrā. Mājām Kieģeļkalni dots šāds nosaukums, tāpēc ka agrāk šajā vietā atradies baronam Korfam piederošs ķieģeļu ceplis un ir atrasts arī ķieģelis ar barona uzvārdu.

## Atsauces
Draudavas

**Draudavas** (arī **Draudavsala**) ir skrajciems Krustpils pagasta dienvidrietumu daļā starp Rīgas—Daugavpils autoceļu un Rīgas—Krustpils dzelzceļu, 3 km uz dienvidiem no Ozolsalas dzelzceļa stacijas.

Ciema teritorijā atrodas padomju varas gados uzcelta liela un tam laikam moderna lopu novietne. Pēc kolhozu sabrukuma lopkopības kompleksā darbojās kokzāģētava, vēlāk kautuve. Pašlaik telpas netiek izmantotas.

## Ciema rašanās
Draudavas izveidojās 19. gadsimtā, kad Krustpils pils barons Korfs mazvērtīgās zemes piešķīra savas muižas kalpiem. Pirmo reizi Draudavas kā vieta Draudava rakstos minēta 1885. gadā. Pēc tautas skaitīšanas datiem 1897. gadā Draudavu sādžā dzīvojuši 4 māju saimnieki. 1906. gadā sādžai "Дравдово" zemes platība bijusi 14 desetīnas ar četrām sētām, kurās dzīvojuši 18 iedzīvotāji. 1935. gadā visas mājas tika pieskaitītas sādžai Draudavsala, kuru veidoja kalpu zemes viensētas. 1943. gadā mājas minētas kā Draudavas, bet pārējās 5 ēkas ar 27 iedzīvotājiem veidoja sādžu Draudavsalu. Līdz padomju okupācijas gadiem Draudavas un Draudavsala bija atšķirīgi jēdzieni. Draudava bija viensēta, ko no sādžas Draudavsalas nošķīra mežs.

2009. gadā Draudavās dzīvojuši 17 iedzīvotāji un ir šādas mājas: Baloži, Draudavas, Draudavsalas, Liepdārzi, Noriņas, Saulgrieži, Vaivari un Viktorijas.

## Atsauces
Pilīdijs

**Pilīdijs** jeb **Dezora kāpurs** ir nemertīntārpu kāpura stadija. Nosaukums veidots no grieķu vārda , kas nozīmē ‘filca cepure’. Pilīdijs pēc formas ir līdzīgs bruņu ķiverei vai lietussargam ar divām lēverveidīgām daivām, tāpēc arī tāds nosaukums — ķiverveidīgais kāpurs. Kāpura ķermeni klāj sīkas skropstiņas, gar lietussarga malām ir izvietotas lielāka izmēra skropstiņas, bet virsotnē raksturīgs skropstiņu pušķis — paura orgāns. Kāpura ķiveres malās nokarājas divas platas lēverveidīgas daivas. Starp tiem atrodas mutes atvere, kas tālāk pāriet barības vadā un zarnu kanālā. Anālās atveres nav.

Kāpuram ir planktonisks dzīvesveids. Pēc kāda laika pilīdijā notiek īpatnēja pārvēršanās, kuras rezultātā tā iekšienē zem ādas izveidojas pieaugusi nemertīna, kas, plīstot pilīdija ķermeņa apvalkam, izkļūst ārā.

## Atsauces
Glāznieksala

**Glāznieksala** (arī **Glāznieku sala**) ir skrajciems Krustpils pagasta ziemeļos, uz dienvidiem no Glāzniekiem.

Ciema teritorijā atrodas privātmājas. Vairākas mājas jau sabrukušas, pamestas vai neapdzīvotas. Vairākas mājas atrodas tuvu Glāznieku ciema mājām. Satiksmi pāri Aiviekstei nodrošina tilts, kas atrodas pie Pūķiem.

## Ciema rašanās
Pēc tautas skaitīšanas datiem 1897. gadā Glāznieksalā bijušas divas sētas, kurās dzīvojuši plostnieka—uzņēmēja un zemnieka ģimenes. 1906. gadā sādžai "ГлазниекьСола" zemes platība bijusi 29 desetīnas ar vienu sētu, kurā dzīvojuši 6 iedzīvotāji. 1943. gadā Glāznieksalā  bijuši 12 māju īpašnieki, kopā dzīvojuši 32 cilvēki.

2009. gadā Glāznieksalā dzīvojuši 14 iedzīvotāji un ir šādas mājas: Dzelmes, Glāzniekkrasti 1, Glāznieklejas, Glāznieksala 1, Glāznieksala 3, Rošāni, Strautāni, Virši. 

## Atsauces
Henriks Pontopidans

**Henriks Pontopidans** (; dzimis , miris ) bija dāņu rakstnieks.

Rakstījis reālisma žanra darbus, 1917. gadā kopā ar citu dāņu rakstnieku Karlu Gellerupu saņēmis Nobela prēmiju literatūrā. Bijis literatūras virziena *Det Moderne Gennembrud* rakstnieku grupā. Pontopidana ievērojamākie romāni ir *Det forjættede Land* (1891—1895), *Lykke-Per* (1898—1904) un *De dødes Rige* (1912—1916).

## Ārējās saites

* Autobiogrāfija
Jasuo Fukuda

**Jasuo Fukuda** (, *Fukuda Yasuo*; dzimis ) ir japāņu politiķis, bijušais valsts premjerministrs (2007—2008).

Laikā no 2000. līdz 2004. gadam trīsarpus gadus bija Japānas valdības galvenais sekretārs, kļuva par ilgāk amatā esošo sekretāru Japānas vēsturē. 2007. gadā pēc premjerministra Šindzo Abes atkāpšanās Fukuda tika ievēlēts par Japānas Liberāldemokrātiskās partijas prezidentu un tā paša gada septembrī kļuva par Japānas premjerministru. Viņš kļuva par pirmo premjerministru, kura tēvs (Takeo Fukuda) arī bijis šajā amatā. 2008. gada 1. septembrī Fukuda paziņoja par atkāpšanos no amata.

## Ārējās saites
* ''The New York Times'' profils
Fukuda

**Fukuda** () ir japāņu cilmes uzvārds. Cilvēki ar šo uzvārdu:

* Jasuo Fukuda (福田 康夫; 1936) — japāņu politiķis;
* Masahiro Fukuda (福田 正博; 1966) — japāņu futbolists.
Darvasbrenči

**Darvasbrenči** (arī **Darvas—Brenči**, **Darvas Brenči**, kļūdaini **Darvas**, tautas valodā **Brenčukrogs**) ir mazciems Krustpils pagasta dienvidaustrumu daļā, ceļu Jēkabpils—Antuži un Salassmani—Ķoderi krustojumā. Ciems atrodas aptuveni 4,5 km uz ziemeļaustrumiem no Krustpils dzelzceļa stacijas.

Ciema nosaukums cēlies no tā, ka senos laikos kāds Brencis šeit tecinājis darvu, šo faktu 1959. gada vasarā vēstures institūta etnogrāfu ekspedīcijas laikā
pierakstījis A.Jansons. Tāpēc agrāk ciemu sauca divos vārdos — Darvas Brenči, saliktenis ieviesies padomju laikā. Tautas valodā  ciemu nereti dēvē par Brenčukrogu, jo šeit atradies Čerņavsku ģimenes vadītais Darvas Brenču krogs, kas nodega 20. gadsimta 60. gados un netika atjaunots. Ciema teritorijā atrodas padomju varas gados uzcelta liellopu novietne un 4 jaunas mājas lopkopju ģimenēm. Pašlaik kūts netiek izmantota. Ciemā atrodas privātmājas, visās mājās dzīvo ienācēji.

Ciema teritorijā pie Ķoderu mājām 1941. gada 26. jūnijā padomju armija nošāva 7 Jēkabpils slimnīcas darbiniekus, jo viņi atteicās atkāpties kopā ar krievu armiju un slēpa medikamentus, lai tos neaizvestu uz Krieviju. Pēc vāciešu ienākšanas upuri tika apbedīti Jēkabpils pilsētas kapsētā un viņiem uzstādīts kopīgs piemineklis.

## Vēsture
Pirmo reizi Darvasbrenči kā ciems "Darvas Brenci" rakstos minēts 1885. gadā. 19. gadsimta beigās vieta administratīvi piederējusi Ungurmuižas pagasta Rušendorfas jeb Krievciema lauku sabiedrībai. 1906. gadā sādžai "Дорвас Бренчь" zemes platība bijusi 43 desetīnas ar trijām sētām, kurās dzīvojuši 14 iedzīvotāji. 1914. gadā sādžas zemi sadalīja viensētās. Pēc 1935. gada tautas skaitīšanas materiāliem Darvasbrenčiem bija divas īpatnības — līdz 1930. gadu beigām sādža administratīvi bija iekļauta Ungurmuižas pagastā un iedzīvotāju ķildu dēļ zemju sadalīšana viensētās nebija oficiāli noformēta. 1943. gadā ciemā bijuši 4 saimnieki ar 10 cilvēkiem.

2009. gadā Darvasbrenčos dzīvojuši 16 iedzīvotāji un ir bijušas šādas mājas: Ārijas, Auzas, Darvasbrenči 5, Darvasbrenči 6, Darvasbrenči 7, Sētas, Taureņi.

## Atsauces
Plānupe

**Plānupe** ir ciems Siguldas novada Allažu pagastā. Izvietojies Tumšupes labajā krastā pie Avotupes ietekas autoceļu P3 un P10 krustojumā  no pagasta centra Allažiem,  no novada centra Siguldas un  no Rīgas.

## Vēsture
Apdzīvota vieta Plānupe  (vācu: *Planop, Planup*) atzīmēta vēsturiskajās kartēs jau 16.-18. gadsimtā, kur savulaik bijis muižas komplekss un parks.

Vēsturiskajā muižas apkārtnē var sastapt dažādus interesantus kokus, arī neparastas šķirnes. Divas hemlokegles un Benksa priede Plānupes muižas parkā ir vietējas nozīmes dabas pieminekļi.

Arī gar Plānupi tekošā upe, kas mūsdienās zināma kā Tumšupe, 16. gadsimtā, visticamāk, tika dēvēta par Plānupi (vācu: *Planop fluss*) - tā ar šo nosaukumu atrodama reģiona kartē, kas atspoguļo periodu ap 1562.gadu. 

## Iedzīvotāji
Plānupē dzīvojis un miris Jurgens Duglass (vācu: *Jürgen Douglas*), kura mūža ilgums bijis 120 gadu. Jurgens Duglass dzimis 1680. gadā Zviedrijas pilsētā Mārstrande (zviedru: *Marstrand)* un miris 1800. gada decembrī Plānupē. Bijis zaldāts un galdnieks. Kāds avots vēsta, ka viņš apprecējies 85 gadu vecumā un ieguvis dēlu 103 gadu vecumā.

Zināms, ka 1836. gadā Duglasa portretu kāds Buholca kungs (vācu: *Buchholz, Buchholtz*) uzdāvināja Vēstures un senatnes pētītāju biedrībai (vācu: *Gesellschaft für Geschichte und Alterthumskunde der Ostsee-Gouvernements*).  Jurgena Duglasa dzīvesgājums aprakstīts laikraksta *Rigische politische Zeitung* 12.numurā, kas izdots 1794.gada 10.februārī; tāpat viņš arī minēts kāda Dr. Merkela kunga vēstulēs, 271.-272.lpp*.*

## Atsauces
Glāznieki

**Glāznieki** var būt:
* Glāznieki — ciems Mežotnes pagastā
* Glāznieki — ciems Krustpils pagastā
* Glāznieki — ciems Suntažu pagastā
Glāznieki (Krustpils pagasts)

**Glāznieki** ir skrajciems Krustpils pagasta ziemeļos, Aiviekstes kreisajā krastā. Ciems 2 km garumā izvietojies abpus Vilkukroga ceļam, kas ved uz Rīgas—Daugavpils šoseju.

Ciema teritorijā atrodas privātmājas. Netālu uz ziemeļiem izvietojies cits ciems — Glāznieksala. Satiksmi pāri Aiviekstei nodrošina tilts, kas atrodas pie Pūķiem.

## Ciema rašanās
Pirmo reizi Glāznieki kā sādža Glāzneeki rakstos minēta 1885. gadā. Pēc tautas skaitīšanas datiem 1897. gadā Glāznieku sādžā dzīvojuši 9 māju saimnieki. Sādžai pieskaitīts arī mežsargs Krava Fricis. 1906. gadā sādžai "Глазниеки" zemes platība bijusi 139 desetīnas ar desmit sētām, kurās dzīvojuši 64 iedzīvotāji. 1943. gadā Glāzniekos bijuši 11 māju īpašnieki. 1984. gadā sādžā bijušas 15 saimniecības un 28 iedzīvotāji.

2009. gadā Glāzniekos dzīvojuši 32 iedzīvotāji un ir šādas mājas: Ābeles, Aires, Aleksandrs, Glāznieki 1, Glāznieki 3, Glāznieki4, Glāznieki 5, Kalniņi, Kaspari, Krasti, Krūmāji, Lejaslīči, Līči.

## Atsauces
Latvijas gada labākais basketbolists

**Latvijas gada labākais basketbolists** ir gadskārtēja nominācija, ko piešķir Latvijas Basketbola savienība pēc līdzjutēju, Latvijas Basketbola savienības valdes, Latvijas Basketbola savienības Treneru komisijas un žurnālistu rezultātiem. Pirmoreiz šo balvu pasniedza 2012. gadā.

## Balvas ieguvēji

## Atsauces

## Ārējās saites
* Latvijas Basketbola savienības mājaslapa
Čezēna

**Čezēna** (, ) ir pilsēta Itālijā, Emīlijas-Romanjas reģionā, Forli-Čezēnas provinces administratīvais centrs. Pilsēta atrodas Savio upes krastos Apenīnu kalnu ziemeļu piekājē. 2012. gada sākumā pilsētā dzīvoja 97,4 tūkstoši iedzīvotāju. Senās Romas laikos pilsētas nosaukums latīņu valodā *Caesena*.

Pilsētā bāzējās futbola klubs *[[A.C. Cesena]]*, kā arī dzimis itāļu riteņbraucējs Marko Pantāni.

## Atsauces

## Ārējās saites
Bultu iela (Rīga)

**Bultu iela** ir iela Rīgā, Latgales priekšpilsētā, Ķengaragā. Bultu iela sākas krustojumā ar Maltas ielu un pēc pārrāvuma turpinās, līdz beidzas krustojumā ar Lokomotīves ielu. Ielas garums ir 720 metri, tās divas daļas nav savienotas autotransportam. Tajā ir 2 braukšanas joslas, iela klāta ar asfalta segumu. Apbūvē dominē daudzstāvu dzīvojamās ēkas. Vienīgā sabiedriskā ēka Bultu ielā ir Rīgas Lietuviešu vidusskola (Bultu ielā 5).

## Vēsture
Bultu iela ir izveidota 1959. gadā ar tagadējo nosaukumu.

## Ielas raksturojums
Iela sākas krustojumā ar Maltas ielu un turpinās ziemeļaustrumu virzienā līdz pārrāvumam krustojumā ar Aglonas ielu. Pēc pārrāvuma tā turpinās tajā pašā virzienā, krustojoties ar Prūšu ielu, un turpinās līdz Lokomotīves ielai.

## Ielu savienojumi
Bultu iela ir savienota ar:
* Maltas ielu
* Aglonas ielu
* Spaļu ielu
* Saites ielu (T veida krustojums)
* Prūšu ielu
* Pārmiju ielu
* Lokomotīves ielu (T veida krustojums).

## Atsauces

## Skatīt arī
* Ķengarags
Maltas iela (Rīga)

**Maltas iela** ir iela Rīgā, Latgales priekšpilsētā, Ķengaragā.

## Vēsture
Iela tika izveidota 1936. gadā ar savu tagadējo nosaukumu, kas laika gaitā vairāk nav mainījies. Iela tika nosaukta Maltas (apdzīvota vieta Rēzeknes novadā) vārdā.

## Ielas raksturojums
Iela sākas "T" veida krustojumā ar Rušonu ielu. Tā nedaudz līkumaini turpinās dienvidaustrumu virzienā, līdz pārrāvumam, kas atrodas netālu no tirdzniecības centra "Dole". Tālāk iela turpinās tajā pašā virzienā gar tirdzniecības centru "Dole" un beidzas krustojumā ar Dubnas ielu.

## Ielas novietojums
Maltas iela ir savienota ar šādām ielām:
* Rušonu iela ("T" veida krustojums)
* Malnavas iela ("T" veida krustojums)
* Naujenes iela ("T" veida krustojums)
* Bultu iela
* Spaļu iela ("T" veida krustojums)
* Eglaines iela
* Plostu iela ("T" veida krustojums)
* Dubnas iela
Rušonu iela

**Rušonu iela** ir iela Rīgā, Ķengaragā. Tajā ir 2 braukšanas joslas.

## Vēsture
Tā izveidota 1936. gadā kā Rušānu iela, 1965. gadā pārdēvēta par godu kā Robertam Eihem. 1991. gadā tā ieguva Rušona ielas nosaukumu. Kārlis Roberts Eihe bija latviešu komunists un profesionāls revolucionārs. Rušons ir ezers Preiļu novadā. Tas ir astotais lielākais ezers Latvijā.

## Apbūve
Apbūve Rušonu ielā ir ļoti dažāda. Dienvidu daļā atrodas gan daudzstāvu ēkas, gan privātmājas. Centrālajā daļā atrodas rūpniecības ēkas, bet ziemeļu daļā – daudzstāvu ēkas.

## Ielas raksturojums
Iela sākas "T" veida krustojumā ar Latgales ielu un turpinās taisni ziemeļaustrumu virzienā gar 25. vidusskolu krustojoties ar Prūšu ielu, un beidzas "T" veida krustojumā ar Salaspils un Lokomotīves ielām. Posmā no Prūšu ielas līdz Rušonu ielas galam pa to kursē 15. trolejbuss.

## Ielu savienojumi
Rušonu iela ir savienota ar šādām ielām:
* Latgales iela ("T" veida krustojums)
* Maltas iela ("T" veida krustojums)
* Izvaltas iela ("T" veida krustojums)
* Aglonas iela
* Prūšu iela
* Salaspils iela / Lokomotīves iela ("T" veida krustojums).

## Atsauces
Ačeha

**Ačehas speciālais reģions** (, ; ) ir viena no Indonēzijas pirmās pakāpes administratīvā iedalījuma vienībām. Tas ir viens no septiņiem Indonēzijas reģioniem ar īpašu statusu. Ačehas administratīvais centrs ir Banda Ačeha.

## Ģeogrāfija
Reģions izvietojies Sumatras salas ziemeļrietumos; pie tā pieder arī vairākas piekrastes salas, lielākās no kurām ir Simelue (1754 km²), Baņakas salas un Veha. Robežojas dienvidaustrumos ar Ziemeļsumatras provinci. Reljefs kalnains ar plašām piejūras zemienēm.

 Ačeha bija vistuvāk esošā sauszeme Indijas okeāna zemestrīces epicentram, kas izraisīja postošu cunami vilni.

## Iedzīvotāji
2010. gadā provincē dzīvoja 4,49 miljoni iedzīvotāju, no kuriem 79% ir ači. Lai gan oficiālā valoda ir indonēziešu valoda, plaši izplatīta ir arī aču valoda. Pēc reliģijas aptuveni 98,2% iedzīvotāji ir musulmaņi. 

## Atsauces

## Ārējās saites
Peņigas

**Peņigas** (sarunvalodā **Peņīgas**, kļūdaini **Penigi**) ir skrajciems Krustpils pagasta ziemeļrietumos, Daugavas labajā krastā, 2 km augšpus Aiviekstes ietekas Daugavā.

Visās ciema mājās, izņemot divas, dzīvo vietējo iedzīvotāju pēcnācēji, bet ienācēji ir vasarnieki no Rīgas. Ciema teritorijā atrodas dolomīta karjera dīķis.

## Ciema rašanās
Pirmo reizi Peņigas sādža rakstos minēta 1885. gadā. Taču apvidus ir bijis apdzīvots kopš senatnes, par ko liecina konstatētās apmetņu vietas ar kultūrslāni.
Pēc tautas skaitīšanas datiem 1897. gadā "Пениги" sādžā bijušas 7 sētas ar saimniekiem, kuru saimju locekļi galvenokārt pildījuši plostnieku darbus, bet bijuši arī galdnieki un drēbnieks. 1906. gadā ciemam zemes platība bijusi 119 desetīnas labas zemes un 4 desetīnas nederīgas zemes ar vienpadsmit sētām, kurās dzīvojuši 67 cilvēki. 1935. gada tautas skaitīšana parāda, ka 8 mājās — visas vecsaimniecības, dzīvoja 44 cilvēki. 1943. gadā bija 13 Peņigu sētas ar 53 iedzīvotājiem.

2009. gadā Peņigās dzīvojuši 17 iedzīvotāji un ir šādas mājas: Āres, Gerbāži, Grīvas, Indrāni, Jaunkrasti, Vāverītes, Peņigas 4, Priedulāji, Stūrīši, Urgas.

## Atsauces
Entoprokti

**Entoprokti (Entoprocta)** ( — ‘iekš’,  — ‘anālā atvere’) ir jūras bezmugurkaulnieku tips no pirmmutnieku apakšnodalījuma. Iepriekš entoprokti tika uzskatīti par sūneņu tipa apakšklasi. No tiem entoprokti atšķiras ar anālās atveres izvietojumu attiecībā pret lofoforu.

## Morfoloģija
Sīki 1 līdz 5 mm lieli dzīvnieki. Ķermenis sastāv no bļodiņas, kurā ir izvietoti visi dzīvnieka orgāni, un elastīga kātiņa, ar kuru organisms piestiprinās pie substrāta. Koloniālajām formām tas stiprinās pie ložņājoša kolonijas stobra - stolona. Bļodiņu pa perimetru iekļauj taustekļu vainags. Entoproktu raksturīgākā īpašība, ar kuru tie atšķiras no sūneņiem ir tā, ka to mutes un anālo atveri gredzenveidīgi uz ieapaļa izauguma (lofofora) iekļauj 6-36 taustekļi. Ar gļotainām skropstiņām klātie taustekļi pievada mutei ūdens plūsmu ar barības daļiņām. Ķermeņa dobuma nav; pseidocels aizpildīts ar galertveida šūnu masu. Ķermenis nav segmentēts. Asinsrites un elpošanas sistēmu nav. Gāzu apmaiņa notiek caur ķermeņa virsmu. Gremošanas trakts ir pakavveidīgs. Izvadorgānu funkcijas veic protonefrīdiji. Nervu sistēma sastāv no ganglija, kas izvietots pie zarnas izliekuma, un no ta atejošiem nerviem.

## Vairošanās
Lielākā entoproktu daļa ir hermafrodīti, tomēr atšķirībā no citiem hermafrodītu dzīvniekiem, tie secīgi no viena dzimuma pāriet otrā. Vairošanās parasti notiek dzimumceļā. Tēviņi izlaiž ūdenī spermu, bet mātītēm padziļinājumā starp taustekļiem ir perējamā kamera, kur olas apaugļojas un attīstās līdz trohoforai līdzīga kāpura stadijai. Attīstība notiek ar metamorfozi. Bez dzimumvairošanās entoproktiem var būt arī bezdzimuma vairošanās pumpurojoties. Šāda vairošanās ir raksturīga koloniālajiem entoproktiem, kuru kolonija izveidojas no viena īpatņa pumpurošanās rezultātā.

## Dzīvesveids
Lielākā entoproktu daļa dzīvo jūrā kā vienpatņi, vai arī kolonijās, ar kātiņu piestiprinoties pie cieta substrāta - gliemežvākiem, aļģēm, tārpiem u.c. *Urnatella* ģints pārstāvji dzīvo saldūdeņos. *Urnatella gracilis* ir diezgan izplatīti Eiropā un Ziemeļamerikā. Loxasomella ģints pārstāvji dzīvo jūras posmtārpu caurulītēs, un ir kustīgi arī pieaugušā stadijā. 
Entoprokti pārtiek no detrīta un mikroskopiskām aļģēm. Savukārt, paši kalpo par barību sīkiem vēzīšiem un moluskiem. Dzīvo parasti piekrastes zonā, kas ir bagāta ar aļģēm, taču atsevišķas grupas nolaižas līdz 300 m dziļumam.

## Sistemātika
Ir zināmas ap 150 entoproktu sugas no 4 dzimtām. Fosilā veidā šie organismi nav atrasti.

* tips: **Entoprokti (Entoprocta)**
:* kārta: Loxosomatida
::* dzimta: Loxokalypodidae Emschermann, 1972
:::* ģints: Loxokalypus
::* dzimta: Loxosomatidae Hincks, 1880
:::* ģints: Loxosoma
:::* ģints: Loxosomella
:::* ģints: Loxomitra
:::* ģints: Loxosomespilon
:::* ģints: Loxocore

:* kārta: Pedicellinida
::* dzimta: Pedicellinidae Johnston, 1847
:::* ģints: Pedicellina
:::* ģints: Pedicellina
:::* ģints: Myosoma
:::* ģints: Chitaspis
:::* ģints: Loxosomatoides

:* kārta: Urnatellida
::* dzimta: Barentsiidae Emschermann, 1972
:::* ģints: Barentsia
:::* ģints: Urnatella
:::* ģints: Pedicellinopsis
:::* ģints: Pseudopedicellina
:::* ģints: Coriella

## Ārējās saites
Produsala

**Produsala** (arī  **Prodessala**, **Prodsala**, **Produ sala**, kļūdaini **Prodas—Sala**) ir skrajciems Krustpils pagasta rietumos, Lukstupes kreisajā krastā, starp Melderu siliņu rietumos un Rīgas—Daugavpils šoseju austrumos.

Produsalas ciems un apdzīvotā vieta Uģērnieki ir saplūduši kopā, daudzi no to namiem ir izkārtojušies  viens aiz otra lauku ceļa abās pusēs.

## Ciema rašanās
Pirmo reizi Produsala kā vieta Produ Sala rakstos minēta 1885. gadā, taču Krustpils muižas zemju kartē, kas tika izdota 1889. gadā, Produsala nav apzīmēta.
Pēc tautas skaitīšanas datiem 1897. gadā Produsalā bijušas 13 mājas ar septiņiem saimniekiem, kuru saimju locekļu vidū bijuši 8 mucinieki un 3 plostnieki. 1906. gadā ciema "Проду-Сола" zemes platība bijusi 20 desetīnas ar trīspadsmit sētām, kurās dzīvojuši 68 cilvēki. 1935. gada tautas skaitīšana parāda, ka bijušas 15 mājās, no kurām 13 bijušas kalpu zemes viensētas, bet 2 — vecsaimniecības. 1943. gadā bija 16 mājas ar 50 iedzīvotājiem. Gandrīz katrā mājā kāds strādāja algotu darbu, galvenokārt par koku pludinātājiem.

2009. gadā Produsalā dzīvojuši 27 iedzīvotāji un bija 16 mājas: Atmodas, Līdumi, Madaras, Modriņi, Magones, Palejas, Paulas, Pirtnieki, Produsala 1, Radžupes, Rīti, Svilpītes, Stiegras, Vītiņi, Zimzas, Žubītes.

## Atsauces
Purniņi (nozīmju atdalīšana)

**Purniņi** var būt:
* Purniņi — skrajciems Krustpils pagasta Jēkabpils novadā;
* Purniņi — savrupvieta Klintaines pagasta Aizkraukles novadā.
Purniņi (Krustpils pagasts)

**Purniņi** ir skrajciems Krustpils pagasta vidusdaļā, Babraunīcas labajā krastā, ceļa Spuņģēni—Vilkukrogs abās pusēs.  

Iedzīvotāju skaits ciema pastāvēšanas laikā ir strauji samazinājies, salīdzinot ar 1906. gadu 9 reizes. No 1909. līdz 1935. gadam ciemā darbojusies Purniņu I pakāpes pamatskola.

## Ciema rašanās
Pirmo reizi Purniņi kā sādža Purniņi rakstos minēta 1843. gadā, kad Krustpils draudzes vizitācijā piedalījies kāds Andrejs no Purniņiem. Krustpils muižas zemju kartē, kas tika izdota 1889. gadā, Purniņi arī tiek apzīmēti. Pēc tautas skaitīšanas datiem 1897. gadā Produsalā bijuši 15 māju saimnieki. 1906. gadā ciema "Пурнинь" zemes platība bijusi 142 desetīnas ar četrpadsmit sētām, kurās dzīvojuši 82 cilvēki. 1935. gada tautas skaitīšana parāda, ka bijuši 15 māju saimnieki. 1943. gada tautas skaitīšanas dokumenti uzrāda 15 sētas ar 56 iedzīvotājiem.
 
2009. gadā Purniņos dzīvojuši 9 iedzīvotāji un bija mājas: Aldiņi, Bukas, Ceļmaliņas, Purniņi 1, Nākotnes, Ratnieki, Rūķīši.

## Atsauces
Šuķene

**Šuķene** ir apdzīvota vieta Kurzemes dienvidrietumos, Dienvidkurzemes novada Dunikas pagastā autoceļu P113 (Grobiņa — Bārta — Rucava) un V1250 (Ječi – Šuķene) krustojumā. 

## Atsauces

## Ārējās saites
*LĢIA vietvārdu datubāze
Protonefrīdiji

**Protonefrīdiji** ir pāru izvadorgāni zemākajiem bezmugurkaulniekiem (plakantārpiem, virpotājiem, priāpuliem, entoproktiem u.c.). Tie var pildīt arī osmoregulācijas un sadales funkcijas. Protonefrīdija proksimālo nodalījumu veido cirtocits, kas kopā ar kanāla terminālo šūnu veido filtrēšanas aparātu. Caur terminālajām šūnām iesūcas liekais ūdens un šķidrās atkritumvielas. Tālāk iet kanālu sistēma, kas nobeidzas ar diviem galvenajiem kanāliem. Tie vai nu savienojas ar urīnpūsli, vai arī izvadporu veidā atveras dzīvnieka ķermeņa sānos. Visā kanālu garumā ir izvietotas zvaigžņveida šūnas, un no katras šūnas atiet skropstiņu pušķis, kas virza hipertonisko šķīdumu cauri izvadkanālam laukā no organisma.

## Ārējās saites
Nokia 1100

**Nokia 1100** (kā arī ļoti līdzīgie modeļi **Nokia 1101** un **Nokia 1108**) ir vienkāršs GSM mobilais telefons, kuru ražoja Nokia. Kopš tā ražošanas uzsākšanas 2003. gada beigās tika pārdoti 200 miljoni šī telefona eksemplāru, un tas ir visvairāk pārdotais mobilais telefons pasaulē. Šobrīd telefona ražošana ir pārtraukta.

Nokia 1100 sasniedza savu popularitāti, neraugoties uz to, ka tā ražošana tika sākta laikā, kad tirgū jau bija nopērkami daudz progresīvāki telefoni ar krāsainajiem ekrāniem un iebūvētām kamerām. Tas tika mērķēts uz jaunattīstības valstīm, kurās cilvēkiem nav vajadzīgs nekas vairāk, kā piezvanīt, nosūtīt SMS vai izmantot modinātāju vai plānotāju.

1100 ir līdzīgs telefoniem Nokia 5110, 3210 un 3310, kas bija populārākie mobilie telefoni savā laikā, pirms parādījās daudz progresīvākas funkcijas kā krāsaini ekrāni, polifoniskās melodijas un kameras.

## Skatīt arī
* Nokia

## Atsauces

## Ārējās saites
*
2013. gada UCI Pasaules tūre

**2013. gada [[UCI Pasaules tūre]]** bija piektā sezona 2009. gadā UCI izveidotajai vērtējuma sistēmai. Sezona sākās ar *[[Tour Down Under]]* atklāšanas posmu 22. janvārī un noslēdzās ar *[[Tour of Beijing]]* pēdējo posmu 15. oktobrī.

## Komandas

Tūrē piedalījās *[[UCI ProTeam]]* komandas un pēc katru sacensību organizatoru ieskatiem tajās varēja tikt iekļautas arī UCI profesionālās kontinentālās komandas vai nacionālās izlases.

**' šajā sezonā tika paaugstināta, bet **' netika piešķirta *ProTeam* licence un komanda tika izslēgta no sacensībām, kas izraisīja pretrunīgu reakciju. 15. februārī Sporta Arbitrāžas tiesa atzina **' apelāciju pret UCI lēmumu nepiešķirt ''WorldTour'' licenci par pamatotu. UCI bija jāpieņem lēmums piešķirt 19. licenci vai atņemt to kādai no esošajām ''ProTeam'' komandām. 18. februārī UCI apstiprināja, ka tā pieļaus 19 komandas šī gada Pasaules tūres sacensībās. Tas radīs problēmas sacensību rīkotājiem kā ''[[2013 Giro d'Italia|Giro d'Italia]]'', kuriem būs jāielūdz 23. komanda, jo **' netika piešķirts ielūgums kā *Pro-Continental* komandai, bet to būs jāielūdz kā *ProTeam*.

Viena komanda nomainīja nosaukumu divreiz, lai attēlotu sponsoru izmaiņas: iepriekš zināma kā **', komanda kļuva par **' pēc tam, kad *Rabobank* pārtrauca sponsorēšanu. Pirms *[[2013. gada Tour de France|Tour de France]]* *[[Belkin]]* kļuva par komandas sponsoru un nosaukums tika mainīts uz **'. **' nomainīja nosaukumu uz **.

## Rezultāti
### Individuāli

Sportisti ar vienādu punktu skaitu tika kārtoti pēc Pasaules tūres sacensību un posmu uzvaru skaita, otro vietu skaita, trešo vietu skaita un tā tālāk.

* punktus ieguva 228 sportisti. 30 citi braucēji finišēja pozīcijās, kuras būtu devušas punktus, bet tos nesaņēma, jo nepārstāvēja *ProTeam* komandas.

### Komandas

Komandu rangu aprēķināja, saskaitot individuāli iegūtos punktus no pieciem labākajiem katras komandas sportistiem, pieskaitot iegūtos punktus Pasaules čempionāta komandu braucienā (WTTT).

### Valstis

Nacionālo rangu aprēķināja, saskaitot individuāli iegūtos punktus no pieciem labākajiem katras valsts sportistiem. Nacionālo rangu izmantoja, lai noteiktu, cik sportisti var pārstāvēt valsti Pasaules čempionātā.

* Punktus guva sportisti no 35 valstīm.

## Līderu izmaiņas

## Atsauces

## Ārējās saites
*
Irbenieki

**Irbenieki** ir skrajciems Krustpils pagasta dienvidaustrumos, Jēkabpils—Vilkukroga—Antužu ceļa labajā pusē, uz austrumiem no Darvasbrenčiem.  

Ciema teritorijā atrodas Irbenieku kapi.

## Ciema rašanās
Pirmo reizi Irbenieki rakstos minēti 1618. gadā, kad četras Irbenieku mājas nodotas Krustpils baznīcas īpašumā, tādējādi cilvēki kļuvuši par mācītāju dzimtļaudīm. 1824. gada 19. jūnijā Krustpils pils barona Korfa dēla kristībās  Krustpils baznīcā piedalījās 18 Krustpils draudzes zemnieki, no kuriem bija arī Irbenieku Jānis.  

Pēc tautas skaitīšanas datiem 1897. gadā Irbeniekos bijuši 9 māju saimnieki ar 62 cilvēkiem saimēs. Galvenais ģimeņu iztikas avots bija lauksaimniecība. 1906. gadā sādžai "Ирбеники" zemes platība bijusi 190 desetīnas ar deviņām  sētām, kurās dzīvojuši 62 cilvēki. 1935. gada tautas skaitīšana parāda, ka bijuši 14 māju saimnieki. 1943. gada tautas skaitīšanas dokumenti uzrāda  16 mājas ar 51 iedzīvotāju. 

2009. gadā Irbeniekos dzīvojuši 34 iedzīvotāji un bija mājas: Āboli, Bērzi, Eglītes, Irbenieki 1, Irbenieki 3, Līkupirbenieki, Noras, Riekstiņi, Strautiņi, Viļņi, Vītolu Irbenieki.

## Atsauces
Sankaļi (Krustpils pagasts)

**Sankaļi** ir mazciems Krustpils pagasta dienvidaustrumu daļā, Jēkabpils—Vilkukroga—Antužu ceļa labajā pusē, pie iebraucamā ceļa bijušajā Krustpils kara lidlaukā.

Nosaukums aizgūts no senās Sankaļu sādžas, kas atradās 600 metrus uz dienvidiem, Kapeles kapu virzienā. Sankaļu ciema teritorijā iekļaujas arī bijusī karaspēka pilsētiņa ar daudzstāvu ēku grupu, kas atradās lidlauka teritorijā. Šīs ēkas ir neapdzīvotas un izdemolētas. Bijušā lidlauka teritorijā no 2008. gada darbību veic uzņēmuma "Saldus ceļinieks" asfaltbetona rūpnīca.

## Ciema rašanās
Apdzīvotā vieta izveidojusies padomju varas gados, kad pie militārā lidlauka uzbūvēja mājiņas, kurās dzīvoja lidlaukā strādājošie civilie ļaudis. 1984. gadā vieta tika apzīmēta kā "Karaspēka daļas mājas Sankaļi" ar 16 saimniecībām un 44 iedzīvotājiem.

2009. gadā Sankaļos dzīvojuši 39 iedzīvotāji un bija mājas: Bukaiši, Sankaļi, Sankaļi 1, Sankaļi 2, Sankaļi 3, Sankaļi 4, Sankaļi 5, Spodras, kā arī divas mājas, kas pieder "Saldus ceļiniekam" — Kurzemnieki un Lidlauka Sankaļi. Ciemā reģistrēti arī šādi objekti: "Brēķu Studentu" īpašumi — Termināls, Zeme Viens, Zeme Divi, Zeme Trīs, Račko uzņēmumam piederošie Apgādes telpa un aTZARS 1, pašvaldībai piederošais Atzars 3, kā arī objekts Ceaglogistika.

## Atsauces
Subačus

**Subačus** () ir pilsēta Lietuvā uz austrumiem no Panevēžas pie Viešintas upes un Radvilišķu - Daugavpils dzelzceļa līnijas.

Apdzīvotā vieta rakstos pirmoreiz minēta 1837. gadā, kad izbūvēja dzelzceļa līniju. Pie pilsētas — naftas produktu bāze *Subačiaus kuro bazė*.

## Atsauces

## Ārējās saites
Radamels Falkao

**Radamels Falkao Garsija Sarate** (; dzimis ) ir kolumbiešu futbolists, spēlē uzbrucēja pozīcijā, Kolumbijas futbola izlases dalībnieks. Kopš 2024. gada spēlē Kolumbijas komandā *[[Millonarios F.C.|Millonarios]]*.

Profesionāļa karjeru sācis dzimtajā Kolumbijā *Lanceros Boyacá* kluba sastāvā (aizvadīja tikai astoņas spēles, kurās guva vienus vārtus). 2005. gadā sāka karjeru Argentīnas klubā *[[Club Atlético River Plate|River Plate]]*, 2008. gadā kluba sastāvā izcīnīja uzvaru Argentīnas *Primera División* turnīrā. 2009. gadā pārgāja uz Portugāles līgas *[[F.C. Porto|Porto]]*. Tā sastāvā 2010.—2011. gada sezonā guva uzvaru Portugāles čempionātā, Portugāles kausa izcīņā (vēl šajā turnīrā uzvarēts 2009.—2010. gada sezonā), Portugāles Superkausa izcīņā (uzvarēts arī 2010. gadā), kā arī svinēta uzvara UEFA Eiropas līgā. 2011. gadā Falkao pārgāja uz Spānijas *[[La Liga]]* klubu Madrides "Atletico". Tā sastāvā tika uzvarēts 2011.—2012. gada Eiropas līgā un 2012. gada UEFA Superkausā. Pēc 2012.—2013. gada sezonas pārgāja uz Francijas čempionāta klubu *[[AS Monaco FC|Monaco]]*.

Falkao divas sezonas pēc kārtas bijis Eiropas līgas rezultatīvākais spēlētājs (2011, 2012). 2010.—2011. gada sezonā pārspēja Jirgena Klinsmana rekordu (15 vārti) par vienā sezonā Eiropas mēroga sacensībās gūtajiem vārtiem (17 vārti). 2012. gadā *[[The Guardian]]* viņu ierindoja 6. vietā pasaules 100 labāko futbolistu sarakstā.

## Sasniegumi
**Porto**

* Portugāles Premjerlīga: 2010—11
* Portugāles kauss futbolā: 2009—10, 2010—11
* Supertaça Cândido de Oliveira: 2010, 2011
* UEFA Eiropas līga: 2010—11

**Atlético Madrid**

* Copa del Rey: 2012—13
* UEFA Eiropas līga: 2011—12
* UEFA Superkauss: 2012

**Monaco**

* Francijas 1. līga: 2016—17

**Individuālie sasniegumi**

* UEFA Eiropas līgas labākais vārtu guvējs: 2010—11, 2011—12

## Atsauces

## Ārējās saites

*Madrides "Atletico" profils
Nokia 1110

**Nokia 1110** ir GSM mobilais telefons, kuru ražoja Nokia. 1110 ražošana tika uzsākta 2005. gadā, bet 1110i ražošana tika uzsākta gadu vēlāk. Abu telefonu mērķauditorija ir cilvēki, kas pirmo reizi grasās izmantot mobilo telefonu. Nokia reklamē, ka 1110i ir uzlabota 1110 versija, kuru vieglāk izmantot iesācējiem, kā arī telefons ir uzticamāks izturības ziņā. Abi telefoni ir ļoti līdzīgi Nokia 1100.

Laikā no 2007. gada februāra līdz maijam 1110 bija vienkāršākais telefons Nokia klāstā, kas vēl bija tirgošanā ar vienkrāsainu ekrānu līdz brīdim, kad to aizstāja Nokia 1200. Galvenais noiets šiem telefoniem ir jaunattīstības valstis.

## Skatīt arī
* Nokia

## Atsauces

## Ārējās saites
*
Super FM Gada Top 40 (1997)

[thumb|200px|Grupas [The Prodigy singla "Breathe" vāka noformējums.]]

Šis ir radiostacijas Super FM 1997. gada noslēguma Top 40.

## Gada Top 40 sastādīšanas princips
Gada Top 40 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 20. Topa veidošanas procesā piedalās visas dziesmas, kas kaut reizi ir pabijušas Top 20 sarakstā. No visām Top 20 iekļuvušajām dziesmām, tiek noteiktas populārākās 40. 

Katrai dziesmai, kas kaut reizi ir iekļuvusi Top 20, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 20 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 19. vietu, tad 19 punkti un tā tālāk. Nedēļās, kurās dziesma nav iekļuvusi Top 20 populārāko dziesmu sarakstā, dziesmai tiek pieskaitīts 21 punkts. Veidojot Top 40, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 20, tad nākamā augstākā vieta un tā tālāk.

## Top 40 dziesmu saraksts (Top 20 pozīcijas)
[thumb|200px|Grupas [The Prodigy singla "Smack My Bitch Up" vāka noformējums.]]
[thumb|200px|Mūziķa [Nana singla "Lonely" vāka noformējums.]]
[thumb|200px| Grupas [No Doubt singla "Don't Speak" vāka noformējums.]]

## Skatīt arī
* European Hit Radio
* European Hit Radio Top 40
* European Hit Radio Top 40 Nr. 1 (1997)

## Piezīmes un atsauces
* Līdz 2002. gada 1. novembrim radiostacijas nosaukums bija "Super FM"

## Ārējās saites

* Audio: Super FM Top 20 (1997), soundcloud.com
* Audio: SFM Top20 (1997), soundcloud.com
The Guardian

***The Guardian*** (līdz 1959. gadam ***The Manchester Guardian***) ir Apvienotās Karalistes dienas laikraksts, kas tika dibināts 1821. gadā.

Drukātās laikraksta versijas metiens dienā pārsniedz 209,3 tūkstošus eksemplāru, kas to ierindo trešajā vietā pēc *[[The Daily Telegraph]]* un *[[The Times]]*. Laikraksta tiešsaites versija ir otra populārākā britu laikraksta tīmekļa vietne pēc *[[Daily Mail]]* *[[Mail Online]]*. Laikraksts pieder *[[Guardian Media Group]]*.

## Atsauces

## Ārējās saites

* 
*
The Daily Telegraph

***The Daily Telegraph*** ir Apvienotās Karalistes dienas laikraksts.

1955. gadā laikrakstu dibināja Arturs Sleits kā ***The Daily Telegraph and Courier***. Drukātās laikraksta versijas metiens dienā pārsniedz 634,1 tūkstoti eksemplāru. Laikraksts pieder *David and Frederick Barclay*. 2005. gadā veiktajā aptaujā tika atklāts, ka 64% laikraksta lasītāju nākamajās vēlēšanās bija gatavi atbalstīt Konservatīvo partiju.

## Atsauces

## Ārējās saites

*
Diafragma

thumbnail|200px|Elpošanas orgānu sistēma
**Diafragma** () ir kupolveidīgs muskulis, kas atdala vēdera dobumu no krūšu kurvja. No virspuses diafragmu klāj fascija un pleira, bet no apakšpuses — fascija un vēderplēve. Diafragma elpošanas laikā saraujas un atslābst, tādā veidā palielinot krūšu dobuma tilpumu vertikālā virzienā.

## Atsauces

## Ārējās saites
Gvinejas-Bisavas futbola izlase

**Gvinejas-Bisavas futbola izlase** ir futbola komanda, kas pārstāv Gvineju-Bisavu starptautiskās sacensībās. Tā ne reizi nav kvalificējusies FIFA Pasaules kausam. Pirmo reizi Āfrikas Nāciju kausā kvalificējās 2017. gada finālturnīram, kurā neizkļuva no grupas. Spēlēja arī 2019. gada finālturnīrā. Lielākā daļa izlases futbolistu spēlē Portugāles 1. divīzijā vai 2. divīzijā.

## Pasaules čempionātos
* 1930-1994 - *Nepiedalījās*
* 1998-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1992 - *Nepiedalījās*
* 1994 - *Nekvalificējās*
* 1996 - *Izstājās kvalifikācijas laikā*
* 1998 - *Aizliedza piedalīties dēļ 1996. gada izstāšanās*
* 2000 - *Nepiedalījās*
* 2002 - *Izstājās*
* 2004 - *Izstājās*
* 2006 - *Nekvalificējās*
* 2008 - *Nepiedalījās*
* 2010-2015 - *Nekvalificējās*
* 2017 - Grupu turnīrs
* 2019 - Grupu turnīrs
* 2021 - Grupu turnīrs
* 2023 -
Panevēžas rajona pašvaldība

**Panevēžas rajona pašvaldība** () ir viena no Lietuvas pašvaldībām. Atrodas Panevēžas apriņķī, vēsturiskajā Augštaitijas novadā. Tā robežojas ar Pasvales rajona, Biržu rajona,Kupišķu rajona, Anīkšču rajona, Ukmerģes rajona, Ķēdaiņu rajona, Radvilišķu rajona un Pakrojas rajona pašvaldībām, bet Panevēžas pilsēta ir anklāvs apriņķa teritorijā.

## Seņūnijas

## Ārējās saites
Artišoks

**Artišoks** (*Cynara cardunculus* var. *scolymus*) ir daudzgadīgs kurvjziežu dzimtas lakstaugs. Artišoku dabiskais izplatības areāls ir Dienvideiropa un Tuvie Austrumi. Latvijā maz tiek audzēts un izmantots. Zied parasti otrajā gadā. Ziedkopa ir zilā krāsā. Artišoks tiek lietots kā garšaugs un ārstniecības augs. Tas ir noderīgs cilvēkiem, kas slimo ar aterosklerozi.

## Ārējās saites